Vispārējās tiesas (septītā palāta) 2019. gada 20. septembra spriedums –

FVE Holýšov I u.c./Komisija

(lieta T‑217/17)

Valsts atbalsts – Elektroenerģijas, ko ražo no atjaunojamiem energoresursiem, tirgus – Pasākumi, ar ko nosaka atpirkšanas cenu elektroenerģijai, kas iegūta no atjaunojamiem energoresursiem, vai ar ko šīs elektroenerģijas ražotājiem piešķir prēmiju – Sākotnējo pasākumu grozīšana – Lēmums, ar kuru atbalsta shēma iepriekšējās izskatīšanas stadijā ir atzīta par saderīgu ar iekšējo tirgu – LESD 107. panta 3. punkta c) apakšpunkts – Atbalsta saņēmēji un saņēmēju akcionāri – Tiesiskā paļāvība – Valsts līdzekļi – Komisijas kompetence izvērtēt pasākumu saderīgumu ar citām Savienības tiesību normām, nevis tikai tām, kas attiecas uz valsts atbalstu

1. Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Komisijas vēstule ar vienkāršu juridisku atzinumu pēc sūdzības par nepaziņotu un neīstenotu atbalsta projektu – Izslēgšana (LESD 263. pants; Padomes Regulas Nr. 659/1999 4. pants) (skat. 47.–50., 57. punktu)

2. Eiropas Savienības tiesības – Principi – Tiesiskās paļāvības aizsardzība – Nosacījumi (skat. 66.–68. punktu)

3. Valsts atbalsts – Jēdziens – Atbalsts, kura pamatā ir valsts līdzekļi – Valsts politika elektroenerģijas, kas ražota no atjaunojamiem energoresursiem, ražotāju atbalstam – Līdzekļi, kas iegūti no galapatērētājiem uzliktiem maksājumiem – Parafiskālam nodoklim pielīdzināms maksājums – Iekasēšana un pārdale, ko pārvalda iestādes, kuras izraudzījusies un pilnvarojusi valsts – Iekļaušana (LESD 107. panta 1. punkts) (skat. 97.–108., 111., 117., 126. punktu)

4. Valsts atbalsts – Aizliegums – Atkāpes – Atbalsts, ko var uzskatīt par saderīgu ar iekšējo tirgu – Atbalsts vides aizsardzībai – Pamatnostādnes par valsts atbalstu vides aizsardzībai – Darbības atbalsts enerģijas ražošanai no atjaunojamiem energoresursiem – Kontroles mehānisms, kura mērķis ir novērst pārmērīgas kompensācijas risku, ko rada atbalsta kumulācija vai tādas summas pārskaitīšana, kas pārsniedz starpību starp ražošanas izmaksām un tirgus cenu – Pieļaujamība (LESD 107. panta 1. punkts; Komisijas Paziņojuma 2008/C 82/01 107. un 109. punkts) (skat. 133.–135. punktu)

5. Valsts atbalsts – Administratīvais process – Komisijas pienākumi – Iespēja atbalsta saņēmējam izmantot tik pat plašas tiesības kā tiesības uz aizstāvību kā tādas – Neesamība (LES 108. panta 2. un 3. punkts; Eiropas Savienības Pamattiesību hartas 41. un 48. pants) (skat. 140., 141. punktu)

6. Valsts atbalsts – Novērtējums, ko veic Komisija – Atbalsta saderība ar iekšējo tirgu – Rīcības brīvība – Saskanība starp tiesību normām, kas reglamentē valsts atbalstu, un citām Līguma normām (LES 5. pants; LESD 107. panta 1. punkts un 108. pants) (skat. 152.–157. punktu)

7. Prasība atcelt tiesību aktu – Pamati – Pilnvaru nepareiza izmantošana – Jēdziens (LESD 263. pants) (skat. 160. punktu)

Priekšmets

Prasība, kas ir pamatota ar LESD 263. pantu un ar ko tiek lūgts daļēji atcelt Komisijas Lēmumu C(2016) 7827 final (2016. gada 28. novembris) par valsts atbalstu SA.40171 (2015/NN) (Atbalsts elektroenerģijas ražošanai no atjaunojamiem enerģijas avotiem; kopsavilkums ir publicēts Eiropas Savienības Oficiālajā Vēstnesī (OV 2017, C 69, 2. lpp.).

Rezolutīvā daļa

1) Prasību noraidīt.

2) FVE Holýšov I s. r. o. un pārējie prasītāji, kuru vārdi ir norādīti pielikumā, sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus.